REPUBLIKA SRBIJA

NARODNA SKUPŠTINA
REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 02-646/14

30. maj 2014. godine

B e o g r a d

NARODNA SKUPŠTINA

Odbor za ljudska i manjinska prava i ravnopravnost polova, na šestoj sednici održanoj 30. maja 2014. godine, razmotrio je Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2013. godinu.

Sednici Odbora je prisustvovao Rodoljub Šabić, poverenik za informacije od javnog značaja i zaštitu podataka o ličnosti.

Na osnovu člana 238. stav 2. Poslovnika Narodne skupštine („Službeni glasnik RS“, broj 20/12 - prečišćen tekst), Odbor za ljudska i manjinska prava i ravnopravnost polova podnosi

I Z V E Š T A J

Odbor za ljudska i manjinska prava i ravnopravnost polova je, u skladu sa članom 238. stav 1. Poslovnika Narodne skupštine, razmotrio Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2013. godinu, koji je podnet Narodnoj skupštini na osnovu člana 36. Zakona o slobodnom pristupu informacijama od javnog značaja i člana 58. Zakona o zaštiti podataka o ličnosti, i utvrdio Predlog zaključka koji dostavlja Narodnoj skupštini na razmatranje i usvajanje.

Odbor predlaže da se Predlog zaključka, u skladu sa čl. 167. i 193. Poslovnika Narodne skupštine, razmatra po hitnom postupku.

 Za izvestioca Odbora i predstavnika predlagača na sednici Narodne skupštine određen je Meho Omerović, predsednik Odbora.

 PREDSEDNIK ODBORA

 Meho Omerović